બજારમાં સ્ટેપ કાઉન્ટર તો ઢગલાબંધ ઉપલબ્ધ છે, પણ મલ્ટી પરપઝ કહી શકાય તેવા ગેજેટ બહુ ઓછા છે. મિસફીટ શાઇન-ટુ એટલા માટે જ આંતરરાષ્ટ્રીય બજારમાં બહુ લોકપ્રિય થયું છે. કારણ કે તેની પાસે એક નહીં ઢગલાબંધ કામ લઈ શકાય છે. રિસ્ટવોચની જેમ જ કાંડામાં પહેરીને તમે દિવસભર કેટલું ચાલ્યા, કેટલો શ્રમ કર્યો, કેટલી કેલરી બાળી, કેટલો સમય તમે પર્યાપ્ત સૂર્યપ્રકાશમાં રહ્યા કે કેટલો સમય ખુલ્લી હવામાં રહ્યા એ તો બધું કહી જ આપે છે, પણ સાથે સાથે એ પણ કહે છે કે તમારે સ્વસ્થ રહેવા માટે હજી શું કરવાનું બાકી છે. તમે ટાઇમ સેટ કરો એ મુજબ એ તમને દિવસભર સજેશન્સ આપતું રહે છે.